Այն իրողությունը, որ սիրիական հակամարտության շրջանակներում Իսլամական հանրապետության դերակատարությունը բավական ծանրակշիռ է, և, որ 2011-2015 թթ. ՝ մինչև ՌԴ ուղղակի ռազմական միջամտությունը, Բաշար ալ-Ասադի վարչակարգը կարողացավ պահպանել իր գոյությունը և ձախողել բոլոր արտաքին դերակատարների ծրագրերը Սիրիայում, մեծամասամբ Թեհրանի համակողմանի աջակցությամբ, որևէ կասկած չի հարուցում: Ուստի, եթե նաև հաշվի առնենք քարոզչական բաղադրիչի էական բաժինը Իսրայելի կողմից ներկայացված զեկույցում, այսուհանդերձ, անգամ հրապարակված տվյալների 50 %-անոց ճշգրտության պայմաններում Իրանի ներկայությունը Սիրիայում բավական ազդեցիկ է: